ลือสนั่น เชลซี เล็งดึง ฮิวจ์ส คุมทัพถาวร
สำนักข่าวต่างประเทศรายงานวันที่ 28 ม.ค. ว่า สิงโตน้ำเงินคราม เชลซี สโมสรยักษ์ใหญ่แห่งศึกพรีเมียร์ลีก อังกฤษ ตกเป็นข่าวเล็งดึง มาร์ค ฮิวจ์ส ผู้จัดการทีม ช่างปั้นหม้อ สโต๊ก ซิตี้ ทีมคู่แข่งร่วมลีก เข้ามาเป็นผู้จัดการทีมคนใหม่แบบถาวร หลังจบฤดูกาลนี้,ทีมเชลซี กำลังอยู่ในกระบวนการวางแผนหาผู้จัดการทีมคนใหม่ หลังจากที่ปลด โชเซ มูรินโญ ออกไป และแต่งตั้ง กุส ฮิดดิงค์ มาคุมทีมด้วยสัญญาระยะสั้นจนจบฤดูกาลนี้,รายงานล่าสุดจาก เดอะ การ์เดียน ระบุว่า ตอนนี้ เชลซี เพ่งความสนใจไปที่ มาร์ค ฮิวจ์ส อดีตกองหน้าของทีม ซึ่งปัจจุบันเป็นผู้จัดการทีมสโต๊ก ซิตี้ และพาทีมช่างปั้นหม้อทำผลงานได้อย่างยอดเยี่ยม อย่างไรก็ตาม เชลซี ก็มีความกังวลเกี่ยวกับการขาดถ้วยแชมป์ของ ฮิวจ์ส แต่พวกเขาก็ยังไม่ล้มเลิกความสนใจในตัวของฮิวจ์ส,ทั้งนี้ นอกจาก ฮิวจ์ส แล้ว เชลซี ยังตกเป็นข่าวกับกุนซือชื่อดังหลายรายไม่ว่าจะเป็น ดีเอโก ซิเมโอเน กุนซือทีมแอตเลติโก มาดริด, อันโตนิโอ คอนเต นายใหญ่ทีมชาติอิตาลี และ มัสซิมิเลียโน อัลเลกรี เทรนเนอร์ของยูเวนตุส.
สิงโตน้ำเงินคราม เชลซี ตกเป็นข่าวเล็งดึง มาร์ค ฮิวจ์ส กุนซือทีมสโต๊ก ซิตี้ เข้ามาเป็นผู้จัดการทีมคนใหม่แบบถาวร หลังจบฤดูกาลนี้
พรีเมียร์ลีก,เชลซี,สโต๊ก ซิตี้,มาร์ค ฮิวจ์ส,ข่าว,ข่าวกีฬา,ไทยรัฐออนไลน์